rejauldu/bengali-wikipedia huggingface dataset:
সলিড ক্লাউডস হল একটি আইসল্যান্ডীয় ভিডিও গেম ডেভেলপার যা আইসল্যান্ডের রেকজাভিকে অবস্থিত।  এটি ২০১৩ সালে সহ-প্রতিষ্ঠাতা স্টেফান গুনারসন, রেকজাভিক ইউনিভার্সিটি থেকে কম্পিউটার সায়েন্সে স্নাতক এবং ইসল্যান্ডসব্যাঙ্কির স্টেফান উর বজর্নসন দ্বারা প্রতিষ্ঠিত হয়েছিল।  সলিড ক্লাউডস ২০১৮ সালের জানুয়ারিতে সবচেয়ে বড় রাউন্ডের মাধ্যমে তার প্রাথমিক বছরগুলিতে ব্যক্তিগত এবং সরকারী উভয় অর্থায়ন সুরক্ষিত করেছে।    তথ্যসূত্র   বিষয়শ্রেণী:ভিডিও গেম উন্নয়ন কোম্পানি বিষয়শ্রেণী:২০১৩-এ প্রতিষ্ঠিত ভিডিও গেম কোম্পানি বিষয়শ্রেণী:আইসল্যান্ডের ভিডিও গেম কোম্পানি বিষয়শ্রেণী:২০১৩-এ আইসল্যান্ডে প্রতিষ্ঠিত
টারজান একটি কাল্পনিক চরিত্র। এই শব্দের মানে "সাদা চামড়া"। এডগার রাইজ বারোজ এই কমিক্স চরিত্রের রচয়িতা। পূর্ব আফ্রিকার পটভূমিতে এই চরিত্রের গল্প। এই চরিত্রকে নিয়ে উপন্যাস, ছায়াছবি হয়েছে। টারজান চরিত্রে অভিনয় করেছেন ওলিম্পিক তারকা সাঁতারু জনি ওয়েস্মুলার।   পটভূমি  এক জাহাজ যাত্রাকালে নাবিকরা তাদের ক্যাপ্টেনকে মেরে ফেলে। এবং এক ইংরেজ দম্পতিকে আফ্রিকার বনে ছেড়ে দেয়। পরে সেই দম্পতিও মারা যান। তাদের ছেলেকে গরিলা জাতীয় জীবেরা বড় করে। তার নাম দেয় টারজান বা সাদা চামড়া। পরে দারন্ত পরিবার টারজানকে উদ্ধার করে। জেন টারজানের প্রেমিকা। "টারজান অফ দ্য এইপস" উপন্যাসে টারজানের প্রথম পরিচিতি হয়।   তথ্যসূত্র    বহিঃসংযোগ    Official Tarzan and Edgar Rice Burroughs Web Site  Worlds of Edgar Rice Burroughs  Edgar Rice Burroughs Tribute and Weekly Webzine Site  The Ape Man: His Kith and Kin - Early texts which prepared the advent of Tarzan   Free Tarzan eBooks by Project Gutenberg   More Tarzan and other ERB eBooks by Project Gutenberg Australia  Free Tarzan and other ERB AudioBooks in Librivox.org  Edgar Rice Burroughs of the Media  Dateline Jasoom, a podcast for Burroughs fans  The Muckers are the Chicago chapter of The Burroughs Bibliophiles  Google Books preview:  Taking Tarzan Seriously   Google Books preview:    বিষয়শ্রেণী:কল্পকাহিনীর চরিত্র বিষয়শ্রেণী:টারজান চরিত্র বিষয়শ্রেণী:কমিক চরিত্র বিষয়শ্রেণী:সাহিত্যে পুরুষ চরিত্র বিষয়শ্রেণী:কাল্পনিক ইংরেজ
জন ডিওয়েস এভলিন ফার্থ (; জন্ম: ২১ ফেব্রুয়ারি, ১৯০০ - মৃত্যু: ২১ সেপ্টেম্বর, ১৯৫৭) নটিংহামে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ছিলেন। নটিংহ্যামশায়ার ক্রিকেট ক্লাবের পক্ষে প্রথম-শ্রেণীর ইংরেজ কাউন্টি ক্রিকেটে অংশগ্রহণ করেছিলেন। দলে মূলতঃ লেগ ব্রেক ও গুগলি বোলিং করতেন ‘বাজ ফার্থ’ ডাকনামে পরিচিত জন ফার্থ।  প্রথম বিশ্বযুদ্ধকালীন উইনচেস্টার কলেজে ক্রিকেটার হিসেবে আবির্ভূত হন। এরপর ইংল্যান্ড চার্চের যাজকের দায়িত্ব পালন করেছিলেন।   খেলোয়াড়ী জীবন  লেগ ব্রেক ও গুগলি বোলার ছিলেন জন ফার্থ। ১৯১৭ সালে এটন কলেজের বিপক্ষে ৪১ রানের বিনিময়ে ১০ উইকেট লাভ করে সকলকে বিস্ময়াভিভূত করেন। ১৯১৭ সালে কোন প্রথম-শ্রেণীর ক্রিকেট খেলা অনুষ্ঠিত না হবার দরুণ পাঁচজন পাবলিক বিদ্যালয়ের বোলারকে উইজডেন বর্ষসেরা ক্রিকেটারের সম্মাননায় তাকেও রাখা হয়েছিল।  সমগ্র খেলোয়াড়ী জীবনে তিনি মাত্র চারটি প্রথম-শ্রেণীর ক্রিকেটে অংশগ্রহণ করেছিলেন। দুইবার অক্সফোর্ড ও দুইবার নটিংহ্যামশায়ারের পক্ষে খেলেছিলেন জন ফার্থ।   ব্যক্তিগত জীবন  উইনচেস্টার কলেজের শিক্ষক ও যাজকের দায়িত্বে নিয়োজিত ছিলেন। বিদ্যালয়েকে ঘিরে বেশকিছু পুস্তক রচনা করে গেছেন তিনি। তখন তার ডাকনাম ছিল বাজ ফার্থ। এরপর তিনি টেম্পল মাস্টার হিসেবে মনোনীত হন। মৃত্যুকালীন উইনচেস্টার ক্যাথেড্রালে নৈতিক আদর্শরূপ এমেরিটাস ছিলেন।  ২১ সেপ্টেম্বর, ১৯৫৭ তারিখে ৫৭ বছর বয়সে হ্যাম্পশায়ারের উইনচেস্টার কলেজে জন ফার্থের দেহাবসান ঘটে।   তথ্যসূত্র    আরও দেখুন   গ্রিভিল স্টিভেন্স  উইজডেন বর্ষসেরা ক্রিকেটার  লিচেস্টারশায়ার কাউন্টি ক্রিকেট ক্লাব   বহিঃসংযোগ       বিষয়শ্রেণী:১৯০০-এ জন্ম বিষয়শ্রেণী:১৯৫৭-এ মৃত্যু বিষয়শ্রেণী:অক্সফোর্ড বিশ্ববিদ্যালয়ের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:নটিংহ্যাম থেকে আগত ক্রিকেটার বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  --জয়ন্ত (আলাপ - অবদান) ১৯:২৩, ২৭ জানুয়ারি ২০২২ (ইউটিসি) লোহাগাড়া পাবলিক স্কুল এন্ড কলেজ   – (অপসারণের প্রস্তাবনা দেখুনলগ দেখুন) () কোনো তথ্যসূত্র ব্যবহার হয়নি এবং নিবন্ধে পর্যাপ্ত তথ্যও নেই। মো. মাহমুদুল আলম (আলাপ) ১৭:৪৮, ১৫ জানুয়ারি ২০২২ (ইউটিসি)   গুগল করে কিছুই পেলাম না। উল্লেখযোগ্য নয়। — ইয়াহিয়া (আলাপ • অবদান) - ১৮:৪৬, ২০ জানুয়ারি ২০২২ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পুরানে চেরাগ () ভারতীয় ইসলামি পণ্ডিত আবুল হাসান আলী হাসানী নদভীর লিখিত একটি স্মৃতিচারণমূলক উর্দু জীবনী সাহিত্য। লেখক তার দীর্ঘ কর্মজীবনে যেসব উলামা, মাশায়েখ, সাহিত্যিক, সাংবাদিক, বুদ্ধিজীবী এবং বড় বড় মনীষীর সাথে মিশেছিলেন কিংবা তারই সান্নিধ্যে যেসকল মনীষী বড় হয়েছিলেন এ গ্রন্থে তাদের সম্পর্কে বিস্তারিত স্মৃতিচারণ করেছেন। ১৯৭৫ থেকে ১৯৯৪ পর্যন্ত মোট ৩ খণ্ডে বইটি প্রকাশিত হয়।   গঠন  বইটির প্রথম খণ্ডে সুলাইমান নদভী, মানাজির আহসান গিলানি, হুসাইন আহমদ মাদানি, আশরাফ আলী থানভী, আহমদ আলি লাহোরি, ওছিউল্লাহ ফতেহপুরী, হায়দার হাসান খান, খলিল আরব, হালিম আতা, মাসউদ আলম নদভী, জিগর মুরাদাবাদী প্রমুখ মনীষীগণের আলোচনা এসেছে।  দ্বিতীয় খণ্ডে মুহাম্মদ আলি জওহর, নওয়াব সদর ইয়ারজং, হাবিবুর রহমান খান শেরওয়ানি, আবুল কালাম আজাদ, জাকির হুসেইন, আব্দুল মাজেদ দরিয়াবাদি, আবুল আ'লা মওদুদী, মুহাম্মাদুল হাসানী প্রমুখ মনীষীদের স্মৃতিচারণমূলক জীবনী স্থান পেয়েছে।  তৃতীয় খণ্ডে হাসান আল বান্না, সাইয়েদ কুতুব, মুহাম্মদ ইউসুফ কান্ধলভি, মিন্নাতুল্লাহ রহমানি, কারী মুহাম্মদ তৈয়ব, উবায়দুল্লাহ বালিয়াভি প্রমুখ মনীষীদের জীবনী স্থান পেয়েছে।   আরও দেখুন   আবুল হাসান আলী হাসানী নদভীর গ্রন্থপঞ্জি  তথ্যসূত্র   উদ্ধৃতি    গ্রন্থপঞ্জি         বহিঃসংযোগ     বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:ইসলাম বিষয়ক বই বিষয়শ্রেণী:ইসলামের ইতিহাস বিষয়শ্রেণী:১৯৭৫-এর বই বিষয়শ্রেণী:আবুল হাসান আলী হাসানী নদভীর বই বিষয়শ্রেণী:ইতিহাস বই বিষয়শ্রেণী:উর্দু ভাষার বই বিষয়শ্রেণী:সুন্নি সাহিত্য বিষয়শ্রেণী:জীবনীগ্রন্থ
লারিসা (, উচ্চারণঃ ) গ্রীসের থেসালি অঞ্চলের রাজধানী ও বৃহত্তম শহর। শহরের জনসংখ্যা ২০১১ সালের আদমশুমারি অনুসারে ১,৪৪,৬৫১ জন, যা এটিকে গ্রীসের পঞ্চম-সবচেয়ে জনবহুল শহরে পরিণত করেছে। এটি লারিসা আঞ্চলিক একক রাজধানী। শহরটি একটি প্রধান কৃষি কেন্দ্র এবং একটি জাতীয় পরিবহন কেন্দ্র, যা ভলোস বন্দর, থেসালোনিকি ও এথেন্স শহরগুলির সঙ্গে সড়ক ও রেলপথে সংযুক্ত রয়েছে। লারিসা পৌরসভার ১,৬২,৫৯১ জন বাসিন্দা রয়েছে, যখন লারিসা আঞ্চলিক এককের জনসংখ্যা ২,৮৪,৩২৫ জনে পৌঁছেছে ()  জনশ্রুতি আছে যে এখানে অ্যাকিলিসের জন্ম হয়েছিল। "চিকিৎসার জনক" হিপোক্রেটিস এখানেই মারা যান। আজ, লারিসা গ্রীসের একটি গুরুত্বপূর্ণ বাণিজ্যিক, পরিবহন, শিক্ষাগত, কৃষি ও শিল্প কেন্দ্র।   ভূগোল  থাম্ব|লারিসার সমভূমি থাম্ব| লারিসার পিনিওস সেতু থেকে ওসা পর্বত দেখা যায়। ই৭৫ সহ বেশ কয়েকটি মহাসড়ক রয়েছে এবং এথেন্স থেকে থেসালোনিকি (সালোনিকা) যাওয়ার প্রধান রেলপথ থেসালির মধ্য দিয়ে অতিক্রম করছে। অঞ্চলটি লরিসা (প্রায় ) থেকে অল্প দূরত্বে নেয়া আগ়খিয়ালোস অবস্থিত মধ্য গ্রীসের আন্তর্জাতিক বিমানবন্দরের মাধ্যমে ইউরোপের বাকি অংশের সাথে সরাসরি যুক্ত। লারিসা পিনিওস নদীর তীরে অবস্থিত।  লারিসা পৌরসভার আয়তন , লারিসা মিউনিসিপ্যাল ইউনিটের আয়তন , এবং সম্প্রদায় লারিসার ক্ষেত্রফল ।  শনির একটি প্রাকৃতিক উপগ্রহ ডায়োনের পৃষ্ঠের একটি গভীর খাদ লারিসা খাসমার নামকরণ লরিসার নামে করা হয়েছিল।  তথ্যসূত্র  বিষয়শ্রেণী:গ্রিক আঞ্চলিক রাজধানী বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:গ্রিক ভাষার লেখা থাকা নিবন্ধ বিষয়শ্রেণী:ল্যারিসা বিষয়শ্রেণী:থেসালির পৌরসভা বিষয়শ্রেণী:গ্রিসের প্রদেশ বিষয়শ্রেণী:পেলাসজিয়ান শব্দ বিষয়শ্রেণী:প্রাচীন থেসালির জনবহুল স্থান বিষয়শ্রেণী:থেসালীয় নগর-রাজ্য বিষয়শ্রেণী:ল্যারিসার জনবহুল স্থান (আঞ্চলিক একক) বিষয়শ্রেণী:প্রাচীন গ্রিসের শহর
থাম্ব|অ্যালকোহল ভর্তি পাত্র রসায়নে অ্যালকোহল () বলতে এমন সব জৈব যৌগকে বোঝায় যাদের হাইড্রক্সিল কার্যকারী গ্রুপটি একটি অ্যালকাইল বা অ্যারাইল গ্রুপের কার্বনের সাথে একটি বন্ধনের মাধ্যমে যুক্ত থাকে। সাধারণভাবে অ্যালকোহলকে CnH2n+1OH এই সাধারণ সূত্রের মাধ্যমে প্রকাশ করা হয়ে থাকে।  আলকোহল শব্দটি আরবি শব্দ "আল-কুহ" থেকে এসেছে যার অর্থ সাধারণভাবে ইথানল। ইথানল বর্ণহীন একধরনের উদ্বায়ী তরল যা গাঁজনের মাধ্যমে আখ থেকে তৈরি করা যায়।   শ্রেণিকরণ  থাম্ব|টার্ট-বিউটানল অণুর বল-এবং-স্টিক মডেল। আলকোহলকে সাধারণত প্রাইমারি (১ ডিগ্রি), সেকেন্ডারি (২ ডিগ্রি) ও টারসিয়ারি (৩ ডিগ্রি) এই তিনভাগে ভাগ করা হয়। ইথানল, আইসোপ্রোপাইল আলকোহল, টারসিয়ারি বিউটাইল অ্যালকোহল যথাক্রমে প্রাইমারি, সেকেন্ডারি ও টারসিয়ারি অ্যাকোহলের সবচাইতে সরল উদাহরণ।  একমাত্র ব্যতিক্রম ফিনল (কার্বলিক এসিড) যার হাইড্রোক্সিল কার্যকারী গ্রুপ ফিনাইল (অ্যারাইল) গ্রুপের সাথে সাধারণ অ্যালকোহলের মত সরাসরি একটি বন্ধনের সাথে যুক্ত, কিন্তু যার রাসায়নিক ধর্ম সাধারণ অ্যালকোহলের থেকে সম্পূর্ণ আলাদা। তাই ফিনলকে আলকোহলের সমগোত্রীয় ধরা হয় না।   সাধারণ আলকোহল  সবচাইতে সরল ও বহুল ব্যবহৃত অ্যালকোহলের মধ্যে মিথানল ও ইথানল উল্লেখযোগ্য।   সাধারণ প্রস্তুতি   এলকাইল বা এরাইল হ্যালাইডকে লঘু জলীয় সোডিয়াম হাইড্রোক্সাইড বা পটাশিয়াম হাইড্রোক্সাইড দ্রবণ অথবা আর্দ্র সিলভার অক্সাইডসহ ফুটালে আর্দ্র বিশ্লেষণের মাধ্যমে এলকোহল প্রস্তুত হয়।  গাঢ় সালফিউরিক এসিডের মধ্যে এলকিন প্রবাহিত করলে এলকাইল হাইড্রোজেন সালফেট উৎপন্ন হয় যা পানি দ্বারা রিফ্লাক্স করলে আর্দ্র বিশ্লেষণের মাধ্যমে এলকোহল উৎপন্ন হয়।  Ni,Pt ও Pd প্রভাবকের উপস্থিতিতে উচ্চ চাপে হাইড্রোজেন গ্যাস দ্বারা কার্বনিল যৌগ বিজারিত হয়ে এলকোহল উৎপন্ন করে।  জৈব এস্টারের সাথে খনিজ এসিডের বিক্রিয়ায় অ্যালকোহল উৎপন্ন হয়।  অ্যালডিহাইড, কার্বক্সিলিক এস্টার, কার্বক্সিলিক এসিডের সাথে যথাযথ বিক্রিয়কের বিক্রিয়ার ফলে অ্যালকোহল প্রস্তুত করা সম্ভব।  অণুজীবের মাধ্যমে শস্বনের ফলে স্টার্চ ও সুগার থেকে অ্যালকোহল পাওয়া সম্ভব।   নামকরণ  IUPAC এর নিময় অনুসারে আলকেন-এর নামের শেষের "e" এর পরিবর্তে "ol" বসিয়ে সাধারণ ভাবে অ্যালকোহলের নামকরণ করা হয়। যেমন মিথেন ও ইথেন (Methane, Ethane) এর শেষের "e" এর পরিবর্তে "ol" বসিয়ে যথাক্রমে মিথানল ও ইথানল (Methanol, Ethanol) নামকরণ করা হয়।  হাইড্রক্সিল কার্যকরী গ্রুপের অবস্থান বুঝাতে "e" এর পরিবর্তে "ol" বসানোর আগে সংখ্যা ব্যবহার করা হয়। যেমন CH3CH2CH2OH কে বলা হয় প্রোপান-১-অল,(propan-1-ol ) CH3CHOHCH3 কে বলা হয় প্রোপান-২-অল (propan-2-ol)।  অন্যভাবে অ্যালকাইল গ্রুপ বা অন্য কোন কার্বন শৃঙ্খলের নামের শেষে অ্যালকোহল বসিয়েও নামকরণ করা হয়। যেমন মিথেন ও ইথেন থেকে আসে যথাক্রমে মিথাইল ও ইথাইল গ্রুপ এবং এদের সংশিষ্ট অ্যালকোহলকে বলা হয় মিথাইল অ্যালকোহল, ইথাইল অ্যালকোহল।  তথ্যসূত্র     বিষয়শ্রেণী:অ্যালকোহলসমূহ বিষয়শ্রেণী:জীবাণুনাশক বিষয়শ্রেণী:কার্যকরী মূলক বিষয়শ্রেণী:হাইড্রোকার্বন বিষয়শ্রেণী:পচন নিবারক
নকুলেশ্বর দাশগুপ্ত (১৮৯৬ — ১৯৬৭) একজন বাঙালি শিক্ষাব্রতী, গ্রন্থকার ও সমাজসেবী।   কৃতিত্ব  নকুলেশ্বর চট্টগ্রামের ভাটিখাইনে জন্মগ্রহণ করেন ১৮৯৬ সালে। তার পিতার নাম বিশ্বেশ্বর দাশগুপ্ত। ১৯৩০ সালে সমাজসেবার জন্য ভাইসরয় মেডেল লাভ করেন নকুলেশ্বর। তিনি অবিবাহিত ছিলেন। ১৯৪৭ সালে দেশ বিভাগের পর নিজের গ্রামে থেকে মুসলিম ও অবহেলিত মানুষদের মধ্যে স্ত্রী শিক্ষা বিস্তারে তার প্রয়াস পূর্ব পাকিস্তান সরকারের কাছে উচ্চ প্রসংশিত হয়। তার লেখা দুটি গ্রন্থের নাম সাধু তারাচরণ ও গীতরত্নাবলী।   তথ্যসূত্র   বিষয়শ্রেণী:১৮৯৬-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী সমাজকর্মী
মোহম্মদ আবদুর রব (১৯১৯-১৪ নভেম্বর ১৯৭৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না"| তারিখ: ১৪-০৭-২০১২ এছাড়া ২০০০ সালে স্বাধীনতা ও মুক্তিযুদ্ধে অবদান রাখার জন্য তাকে মরণোত্তর স্বাধীনতা পদক ২০০০ দেয়া হয়।   জন্ম ও শিক্ষাজীবন  মোহাম্মদ আবদুর রবের জন্ম হবিগঞ্জ জেলার বানিয়াচং উপজেলার কুর্শা-খাগাউড়া গ্রামে। তার বাবার নাম মনোয়ার আলী এবং মায়ের নাম রাশিদা বেগম। তিনি চিরকুমার ছিলেন। তিনি হবিগঞ্জ সরকারি উচ্চ বিদ্যালয়ে পড়াশুনা করেছেন।   কর্মজীবন  পাকিস্তান সেনাবাহিনী থেকে লেফটেন্যান্ট কর্নেল হিসেবে ১৯৭০ সালে অবসর নেওয়ার পর মোহাম্মদ আবদুর রব রাজনীতিতে যুক্ত হন। ওই বছরই অনুষ্ঠিত হয় পাকিস্তানের জাতীয় পরিষদ নির্বাচন। তিনি আওয়ামী লীগের প্রার্থী হিসেবে জাতীয় পরিষদের সদস্য (এমএনএ) নির্বাচিত হন। মুক্তিযুদ্ধের সূচনায় বৃহত্তর সিলেট জেলায় প্রতিরোধ যুদ্ধে তিনি গুরুত্বপূর্ণ ভূমিকা পালন করেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-২০ আসন থেকে সংসদ সদস্য নির্বাচিত হন।   মুক্তিযুদ্ধে ভূমিকা  ২৭ মার্চ সিলেটের রশীদপুর চা-বাগান এলাকার শ্রীমঙ্গল, মৌলভীবাজার, শেরপুর-সাদিপুর, সিলেটসহ আরও কয়েক স্থানে তখন প্রতিরোধ যুদ্ধ হয়। এসব যুদ্ধে এম এ রব সক্রিয় ভূমিকা রাখেন। তার প্রত্যক্ষ পরামর্শ ও পরিচালনায়ই বেশির ভাগ যুদ্ধ সংঘটিত হয়। এ সময় হবিগঞ্জের তেলিয়াপাড়ায় প্রতিরোধ যুদ্ধরত মুক্তিযোদ্ধাদের সামরিক দলনেতাদের বৈঠক অনুষ্ঠিত হয়। এ বৈঠক আয়োজনে তার ভূমিকা ছিল গুরুত্বপূর্ণ। ১০ এপ্রিল বাংলাদেশ সরকার গঠিত হলে মুক্তিযুদ্ধের জন্য ক্রমে সাংগঠনিক কাঠামো গড়ে উঠতে থাকে। এরপর মুক্তিবাহিনীর প্রধান সেনাপতি নিযুক্ত হন এম এ জি ওসমানী। চিফ অফ স্টাফ হিসেবে দায়িত্ব পান মোহাম্মদ আবদুর রব। তিনি পূর্বাঞ্চলে মুক্তিযুদ্ধ পরিচালনা করেন। তার সদর দপ্তর ছিল ভারতের ত্রিপুরা রাজ্যের আগরতলায়। ১৪ ডিসেম্বর এম এ জি ওসমানী ও তিনি হেলিকপ্টারে সিলেটে যুদ্ধ এলাকা পরিদর্শনকালে ফেঞ্চুগঞ্জে পাকিস্তানি সেনাদের একটি দল ওই হেলিকপ্টার লক্ষ্য করে গুলি করে। তখন তিনি গুলিবিদ্ধ হয়ে আহত হন। তার পায়ে গুলি লাগে। পরে আগরতলায় তার চিকিৎসা হয়।   যুদ্ধের পর  যুদ্ধের পর তিনি বাংলাদেশ সেনাবাহিনীর মেজর জেনারেল  (অক্রিয়) পদবী লাভ করেন।   পুরস্কার ও সম্মাননা   বীর উত্তম  স্বাধীনতা পুরস্কার (২০০০)   তথ্যসূত্র   বিষয়শ্রেণী:বীর উত্তম বিষয়শ্রেণী:১৯১৯-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:সেনাবাহিনী প্রধান (বাংলাদেশ) বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:হবিগঞ্জ জেলার ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:মুক্তিবাহিনীর কর্মকর্তা বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ
লাক্স ইউনিলিভার কর্তৃক বিকশিত একটি বৈশ্বিক ব্র্যান্ড। এই ব্র্যান্ডের পণ্য পরিসীমার মধ্যে সৌন্দর্য সোপ, শাওয়ার জেল, চুলের শ্যাম্পু এবং কন্ডিশনার অন্তর্ভুক্ত রয়েছে।  ১৮৯৯ সালে লাক্স "সানলাইট প্ল্যাক" লন্ড্রি সাবান চালু করে। ১৯২৫ সালে, এটি বিশ্বের প্রথম গণ-বাজার টয়লেট সাবান হয়ে ওঠে। এটি নারী সেলিব্রিটি উপস্থাপনার প্রবর্তিনকারী একটি ব্র্যান্ড হিসেবে স্বীকৃত।  ২০০৫ সালের হিসেবে, লাক্সের রাজস্ব ছিল আনুমানিক €১ বিলিয়ন, পাশাপাশি ১০০ টিরও অধিক দেশে ছড়িয়ে এর কার্যক্রম ছড়িয়ে পড়ে। লাক্স বর্তমানে, ভারত, বাংলাদেশ, পাকিস্তান, ব্রাজিল, থাইল্যান্ড ও দক্ষিণ আফ্রিকার মত অনেক উন্নয়নশীল দেশের বাজারে নেতৃত্বস্থানীয় ভূমিকায় অবস্থান করছে।  ইউনিলিভার কর্তৃক বিকশিত, লাক্সের (সাবান) বর্তমান সদর দফতর সিঙ্গাপুরে অবস্থিত।   তথ্যসূত্র    বহিঃসংযোগ      US Caress website  বিষয়শ্রেণী:সাবানের মার্কা বিষয়শ্রেণী:ইউনিলিভার মার্কা বিষয়শ্রেণী:অর্কলা এএসএ বিষয়শ্রেণী:১৮৯৯-এ প্রবর্তিত পণ্য বিষয়শ্রেণী:ব্রিটিশ মার্কা
অমরেন্দ্রনাথ ঘোষ মোক্তার (২ অগ্রহায়ণ ১২৮১ - ১০ পৌষ ১৩৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন রাজনীতিবিদ, আইনজীবী এবং সমাজসেবী। দেশবন্ধু চিত্তরঞ্জন দাশের প্রেরণায় আইন ব্যবসা ছেড়ে রাজনীতিতে যোগ দেন। ঢাকা ষড়যন্ত্র মামলা, অসহযোগ আন্দোলন ও আইন অমান্য আন্দোলনে অংশগ্রহণের কারণে দীর্ঘদিন কারারুদ্ধ ছিলেন। যুগান্তর ও স্বরাজ দলের অন্যতম সংগঠক। তিনি টাঙ্গাইল পৌরসভার চেয়ারম্যান এবং বঙ্গীয় ব্যবস্থাপক পরিষদে স্বরাজ দলের ডিপুটি চিফ হুইপ ছিলেন।দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ৯। তিনি ব্রিটিশ রাজের জেলে কয়েক বছর বন্দি জীবন অতিবাহিত করেন।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গণ, ঢাকা, ঢাকা বইমেলা ২০০৪, পৃষ্ঠা ২১৩।   জন্ম ও শিক্ষা  অমরেন্দ্রনাথ ঘোষের জন্ম টাঙ্গাইলে।   তথ্যসূত্র   বিষয়শ্রেণী:১৮৭৪-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৪৩-এ মৃত্যু বিষয়শ্রেণী:অনুশীলন সমিতি বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
মনসুর আতিক আল-হারবি (; জন্ম: ১৯ অক্টোবর ১৯৮৭) হলেন সৌদি আরবের একজন পেশাদার ফুটবলার, যিনি সৌদি পেশাদার লিগের ক্লাব আল-আহলি এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।http://www.kooora.com/?player=39112  ক্লাব ক্যারিয়ার মনসুর বর্তমানে আল-আহলি ক্লাবে একজন রক্ষণভাগের খেলোয়াড় হিসেবে খেলেন; এই দলের সাথে তিনি ২০০৭ সালে চুক্তিবদ্ধ হয়েছিল। তিনি এই ক্লাবকে বেশ কয়েকটি ট্রফি জয়লাভ করতে সহায়তা করেছেন যার মধ্যে ২০১৫–১৬ সৌদি পেশাদার লিগ এবং ২০১৬ কিং কাপ অন্যতম।  সাফল্য ক্লাব  আল-আহলি কিংস কাপ (৩): ২০১১, ২০১২, ২০১৬ সৌদি ক্রাউন প্রিন্স কাপ (১): ২০১৪-১৫ সৌদি পেশাদার লিগ (১): ২০১৫–১৬ সৌদি সুপার কাপ (১): ২০১৬ জিসিসি চ্যাম্পিয়ন্স লিগ (১): ২০০৮  ব্যক্তিগত গালফ কাপ ২০১৩: ম্যান অফ দ্য ম্য্যচ  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:সৌদি ফুটবলার বিষয়শ্রেণী:আল-আহলি এসসি খেলোয়াড় বিষয়শ্রেণী:জেদ্দার ক্রীড়াব্যক্তি বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:ফুটবল ফুলব্যাক
আশরাফুল হক একজন বাংলাদেশী তড়িৎ প্রকৌশলী। তিনি ইসলামিক ইউনিভার্সিটি অব টেকনোলজির তড়িৎ ও ইলেকট্রনিক কৌশল বিভাগের অধ্যাপক। বর্তমানে তিনি আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করছেন।   জন্ম ও শিক্ষা  আশরাফুল রংপুরে জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয়ের তড়িৎ ও ইলেকট্রনিক কৌশল বিভাগ থেকে ১৯৮৬ সালে স্নাতক ডিগ্রি লাভ করেন। তিনি কানাডার মেমোরিয়াল ইউনিভার্সিটি অব নিউফাউন্ডল্যান্ড থেকে ১৯৯৩ সালে স্নাতকোত্তর এবং ১৯৯৬ সালে পিএইচডি ডিগ্রি অর্জন করেন।   কর্মজীবন  আশরাফুল হক ১৯৮৬ সালে রাজশাহী প্রকৌশল ও প্রযুক্তি বিশ্ববিদ্যালয়ে প্রভাষক হিসেবে যোগ দেন এবং ২০০৬ সাল পর্যন্ত সহকারী অধ্যাপক, সহযোগী অধ্যাপক ও অধ্যাপক হিসেবে দায়িত্ব পালন করেন।  ২০০৭ সালে তিনি ইসলামিক ইউনিভার্সিটি অব টেকনোলজির (আইইউটি) তড়িৎ ও ইলেকট্রনিক কৌশল বিভাগে অধ্যাপক হিসেবে যোগ দেন। অধ্যাপনার পাশাপাশি তিনি ছাত্রী হলের প্রভোস্ট, রিসার্চ এক্সটেনশন, অ্যাডভাইজরি সার্ভিসেস অ্যান্ড পাবলিকেশনস (আরইএএসপি)-এর প্রধান, ইইই বিভাগের প্রধান, ইঞ্জিনিয়ারিং ও টেকনোলজি অনুষদের ডিন এবং আইইউটি-এর ভারপ্রাপ্ত উপ-উপাচার্যসহ বিভিন্ন দায়িত্ব পালন করেছেন।  আশরাফুল হক ২০২৪ সালের ২৭ আগস্ট আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ৫ সেপ্টেম্বর আনুষ্ঠানিকভাবে দায়িত্ব গ্রহণ করেন।   গবেষণা ও প্রকাশনা  আন্তর্জাতিক জার্নালে তার ৪১টি গবেষণাপত্র এবং ৫৯টি কনফারেন্স প্রসিডিংস প্রকাশিত হয়েছে। তিনি নবায়নযোগ্য জ্বালানিতে পাওয়ার ইলেকট্রনিক্সের প্রয়োগ নিয়ে গবেষণার সঙ্গে সম্পৃক্ত।   তথ্যসূত্র   বিষয়শ্রেণী:রংপুর জেলার ব্যক্তি বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:আহছানউল্লা বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:বাংলাদেশী গবেষক বিষয়শ্রেণী:ইসলামিক ইউনিভার্সিটি অব টেকনোলজির শিক্ষক বিষয়শ্রেণী:রাজশাহী প্রকৌশল ও প্রযুক্তি বিশ্ববিদ্যালয়ের শিক্ষক
মুহাম্মদ আশরাফ পাকিস্তানের লাহোরের সুন্নি ইসলামী সাহিত্যের একজন প্রকাশক এবং পরিবেশক।   বিশেষায়িতকরণ  আশরাফ এককভাবে দারুল উলূম দেওবন্দ মাদ্রাসার সাথে সম্পর্কিত সুন্নি ইসলামী সাহিত্যের ধর্মীয় কাজগুলো  প্রকাশ করতেন। যা সেখানে গড়ে উঠা আন্দোলন  তথা দেওবন্দী আন্দোলনের সাথেও জড়িত ছিলো।   অনুবাদ  আশরাফ, আবদুল্লাহ ইউসুফ আলীর অনুবাদকৃত  পবিত্র কোরআন: পাঠ্য, অনুবাদ ও ভাষ্যকারের মূল প্রকাশক ছিলেন। এটি প্রচুর মিশ্রারি ও কৈফিয়তমূলক পাদটীকার (১২০০ পৃষ্ঠার উপরে) জন্য বিখ্যাত, যা দীর্ঘকাল ধরে ইংরেজি মুসলমান সমাজে ব্যবহৃত হয়ে আসছে। এই ইউসুফ আলীর সম্পাদিত অনুবাদ সংস্করণটিকে একটি সংক্ষিপ্ত সময়ের জন্য সৌদি সরকার ভর্তুকি দিয়েছিল।Khaleel Mohammed: Assessing English Translations of the Qur'an   তথ্যসূত্র   বিষয়শ্রেণী:পাকিস্তানি ইসলামপন্থী বিষয়শ্রেণী:জীবিত ব্যক্তি বিষয়শ্রেণী:পাকিস্তানি অনুবাদক
স্কটিশ ন্যাশনাল কংগ্রেস ছিল একটি ছোট স্কটিশ জাতীয়তাবাদী প্রচারাভিযান দল, যা সরাসরি কর্মের উপর দৃষ্টি নিবদ্ধ করে।  দলটি ১৯৫০ সালে রোল্যান্ড মুয়ারহেড এবং অলিভার ব্রাউন সহ সমর্থকদের দ্বারা প্রতিষ্ঠিত হয়েছিল, যিনি এর প্রথম সভাপতি হয়েছিলেন।H. J. Hanham, Scottish Nationalism, p.177 অন্যান্য নেতৃস্থানীয় সদস্যদের মধ্যে ছিলেন রবার্ট বি. উইলকি, আর্চি ল্যামন্ট, ডেভিড মারে, কেনেথ ম্যাকলারেন এবং ম্যাথু সোমারভিল।Report of the Royal Commission on Scottish Affairs, 1952-1954, p.108  যদিও মুয়ারহেড ইতিমধ্যেই ৮২ বছর বয়সী ছিলেন, তিনি স্কটিশ ন্যাশনাল পার্টির সভাপতি হিসাবে স্কটিশ জাতীয়তাবাদী আন্দোলনে বিশিষ্ট ছিলেন, নিজের বিরোধী সংগঠন তৈরি করার সময় পার্টির সদস্য ছিলেন।Christopher Harvie, Scotland and Nationalism, p.122 নতুন গ্রুপটি তার নিজস্ব জার্নাল ফরওয়ার্ড স্কটল্যান্ড চালু করে এবং একটি সমাজতান্ত্রিক দৃষ্টিভঙ্গি গ্রহণ করে, যার সাথে ইন্ডিপেনডেন্ট লেবার পার্টির সাথে আলগা সম্পর্ক রয়েছে, নির্বাচনে দাঁড়ানোর পরিবর্তে সরাসরি পদক্ষেপ নেওয়ার আহ্বান জানায়। James Mitchell, The Scottish National Party: Transition to Power, p.14 যাইহোক, ব্রাউন 1954 সালে স্কটিশ বিষয়ক রয়্যাল কমিশনের কাছে জমা দেওয়াকে অস্বীকার করে পদত্যাগ করেন,Archie Lamont, How Scots opposed the peace time call-up, p.23 এবং এটি ক্রমবর্ধমানভাবে একটি স্কটিশ সংবিধানের প্রশ্নে ফোকাস করতে শুরু করে। অন্যান্য ক্রিয়াকলাপের মধ্যে স্কটিশ পণ্য ক্রয়ের পক্ষে একটি প্রচারাভিযান অন্তর্ভুক্ত ছিল।  ১৯৬২ সালে কংগ্রেস স্কটিশ অস্থায়ী গণপরিষদ চালু করে, যেটি মুয়ারহেডের মৃত্যুর অল্প আগে ১৯৬৪ সালে একটি প্রস্তাবিত সংবিধান প্রকাশ করে। কিছুক্ষণ পরেই দলটি ভেঙে যায়।Peter Barberis et al, Encyclopedia of British and Irish Political Organizations, p.402   তথ্যসূত্র   বিষয়শ্রেণী:স্কটিশ জাতীয়তাবাদী সংগঠন
ঘটনাবলী   ১৬৭৫ - রয়্যাল গ্রীনউইচ মানমন্দিরের ভিত্তি প্রস্তর স্থাপিত হয়।  ১৮২১ - মিসৌরি মার্কিন যুক্তরাষ্ট্রের ২৪তম রাজ্যে পরিণত হয়।  ১৯১১ - ব্রিটিশ পার্লামেন্টের সদস্যরা সর্বপ্রথম বেতন গ্রহণের পক্ষে ভোট দেন।  ১৯১৩ - বলকান যুদ্ধ অবসানে বুখারেস্ট চুক্তি সম্পন্ন হয়।  ১৯১৪ - অস্ট্রিয়া-হাঙ্গেরির বিরুদ্ধে ফ্রান্স যুদ্ধ ঘোষণা করে।  ১৯২০ - প্রথম বিশ্বযুদ্ধশেষে মিত্র ও সহযোগী শক্তির সাথে উসমানীয় সাম্রাজ্যের সেভ্র্‌ চুক্তি (Traité de Sèvres) স্বাক্ষরিত।  ১৯৩৭ - চীনের গুরুত্বপূর্ণ থংজং হ্রদ ও কানতুং প্রদেশের উপর নিয়ন্ত্রণ প্রতিষ্ঠার জন্য জাপান হামলা চালায় এবং দুই বছর ধরে ঐ দেশ দু’টির মধ্যে দ্বিতীয় চীন-জাপান যুদ্ধ চলে ।  ১৯৪৫ - দ্বিতীয় মহাযুদ্ধের অন্তিম লগ্নে জাপান নিঃশর্ত আত্মসমর্পণ করতে বাধ্য হয়।  ১৯৫০ - কলকাতার ক্যাম্বেল মেডিক্যাল স্কুলের নামকরণ হয় নীলরতন সরকার মেডিক্যাল কলেজ ও হাসপাতাল।   ১৯৯৯ - পাকিস্তান বিমানবাহিনীর একটি ফরাসি সামুদ্রিক নজরদারি আটলান্টিক বিমান ভারতীয় বিমানবাহিনী দ্বারা গুলি করে নামানো হয় ।   জন্ম   ১৭৪০ - ইংরেজ সঙ্গীত স্রষ্টা স্যামুয়েল আর্নল্ড।  ১৮৬০ - ভারতের প্রখ্যাত সংগীতজ্ঞ বিষ্ণু নারায়ণ ভাতখন্ডে। (মৃ.১৯৩৬)  ১৮৭৪ - হার্বার্ট হুভার, মার্কিন যুক্তরাষ্ট্রের ৩১তম রাষ্ট্রপতি।  ১৮৯৪ -ভারতরত্ন বরাহগিরি ভেঙ্কট গিরি,ভারতের চতুর্থ রাষ্ট্রপতি ।(মৃ.২৪/০৬/১৯৮০)  ১৯০২ - আর্নে টিসেলিয়ুস, নোবেল জয়ী সুইডিশ রসায়নবিদ।  ১৯১৩ - পদার্থবিদ্যায় নোবেলজয়ী [১৯৮৯] জার্মান বিজ্ঞানী ভোলফ্গাঙ্গ পল।  ১৯১৭ - ব্রাজিলীয় কথাসাহিত্যিক হোর্হে অ্যামাদোর।  ১৯২৩ - এস এম সুলতান, বাংলাদেশের একজন বিখ্যাত চিত্রশিল্পী।  ১৯৩৬ - ইলা বসু প্রখ্যাত বাঙালি সঙ্গীতশিল্পী। (মৃ.২১/০৭/১৯৯১)  ১৯৬৩ - ফুলন দেবী, ভারতীয় আইনজীবী ও রাজনীতিবিদ।  ১৯৭৪ - হাইফা আল-মনসুর, সৌদি আরবের প্রথম নারী চলচ্চিত্র পরিচালক।  ১৯৭৩ - হাভিয়ের জানেত্তি, আর্জেন্টাইন ফুটবলার।  ১৯৯০ - লুকাস টিল, আমেরিকার অভিনেতা।  ২০০৫ - রমেশবাবু প্রজ্ঞানন্দ, ভারতের দাবাড়ু।   মৃত্যু   ৮৪৭ - আল আবু জাফর হারুন ইবনে মুহাম্মদ আল মুতাসিম, তিনি ছিলেন আব্বাসীয় খলিফা।  ১৭২৩ - গুইলাউমে ডুবইস, তিনি ছিলেন ফরাসি অঙ্কবাচক ও রাজনীতিবিদ।  ১৭৫৯ - ষষ্ঠ ফেরডিনান্ড, তিনি ছিলেন স্পেনের রাজা।  ১৯১৫ - আণবিক সংখ্যার তত্ত্ব ,এক্সরে বর্ণালীতে মোসলে সূত্রের প্রবক্তা, হেনরি মোসলে, ইংরেজ পদার্থবিদ।(জ.২৩/১১/১৮৮৭)  ১৯৬৬ - আলবার্ট উক্সিপ, তিনি ছিলেন এস্তোনিয়ান অভিনেতা, উদ্ভিদবিজ্ঞানী ও অনুবাদক।  ১৯৭৫ - বার্ট ওল্ডফিল্ড, তিনি ছিলেন অস্ট্রেলীয় ক্রিকেটার।  ১৯৮০ - ইয়াহিয়া খান, পাকিস্তানের রাষ্ট্রপতি ও সামরিক শাসক ছিলেন।  ২০০২ - ক্রিস্টেন নিগার্ড, তিনি ছিলেন নরওয়েজিয়ান কম্পিউটার বিজ্ঞানী ও রাজনীতিবিদ।  ২০০৮ - আইজাক হায়েজ, তিনি ছিলেন আমেরিকান গায়ক, গীতিকার, পিয়ানোবাদক, প্রযোজক ও অভিনেতা। ২০২১ - মাকি কাজি। অঙ্কের খেলা সুডোকুকে জনপ্রিয় করে তোলা এই মানুষটি পরিচিত ‘সুডোকুর গডফাদার’।   ছুটি ও অন্যান্য   বিমান বাহিনী দিবস। (আর্জেন্টিনা)  আন্তর্জাতিক জৈব-জ্বালানি দিবস  তথ্যসূত্র   বহিঃসংযোগ  বিষয়শ্রেণী:গ্রেগরীয় পঞ্জিকার দিন বিষয়শ্রেণী:আগস্ট